96/21/EY: Komission päätös, tehty 19 päivänä joulukuuta 1995, Saksan liittotasavallan esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (Ainoastaan saksankielinen teksti on todistusvoimainen)



Virallinen lehti nro L 007 , 10/01/1996 s. 0008 - 0008



KOMISSION PÄÄTÖS, tehty 19 päivänä joulukuuta 1995, Saksan liittotasavallan esittämästä moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä annetun neuvoston direktiivin 70/156/ETY 8 artiklan 2 kohdan c alakohdan mukaista poikkeusta koskevasta pyynnöstä (Ainoastaan saksankielinen teksti on todistusvoimainen) (96/21/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY (1), sellaisena kuin se on viimeksi muutettuna komission direktiivillä 93/81/ETY (2), sekä katsoo, että Saksan liittotasavallan viranomaiset esittivät 29 päivänä kesäkuuta 1995 komissiolle direktiivin 70/156/ETY 8 artiklan 2 kohdan c alakohdassa tarkoitettua poikkeusta koskevan pyynnön; pyynnön liitteenä oli kertomus, joka sisälsi edellä mainitussa 8 artiklassa vaaditut tiedot; pyyntö koskee tietyntyyppisen kaasupurkauslampun asentamista moottoriajoneuvoissa käytettäviksi tarkoitettuihin kolmentyyppisiin ajovalaisimiin, Saksan liittotasavallan viranomaisten esittämistä tiedoista käy ilmi, että kyseisten uudentyyppisten kaasupurkauslamppujen ja ajovalaisimien tekniikka ja toimintaperiaate eivät vastaa yhteisön asetusten vaatimuksia; kuitenkin testien kuvaukset, niiden tulokset ja tieturvallisuuden varmistamiseksi toteutetut toimet ovat tyydyttävät ja varmistavat turvallisuustason, joka on yhtäläinen niiden lamppujen ja ajovalaisimien kanssa, jotka täyttävät voimassa olevien direktiivien ja erityisesti moottoriajoneuvojen kauko- tai lähivalaisimina toimivia ajovalaisimia ja niiden hehkulamppuja koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/761/ETY (3) vaatimukset, nämä uudentyyppiset kaasupurkauslamput ja ajovalaisimet täyttävät Yhdistyneiden kansakuntien Euroopan talouskomission antamien sääntöjen vaatimukset; näin ollen on perusteltua sallia niiden ajoneuvojen, joissa on tämän pyynnön mukaisin lampuin varustetut ajovalaisimet, hyötyä välittömästi ETY-tyyppihyväksynnän myöntämisestä edellyttäen, että ajoneuvot varustetaan automaattisella valokeilan tasausjärjestelmällä, ajovalaisimien puhdistusjärjestelmällä ja kiinteän lähivalon takaavalla järjestelmällä, kyseistä yhteisön direktiiviä muutetaan uuden tekniikan mukaisten purkauslamppujen ja näillä lampuilla varustettujen ajovalaisimien markkinoille pääsyn mahdollistamiseksi, ja tässä päätöksessä määrätty toimenpide on direktiivissä 70/156/ETY perustetun moottoriajoneuvoalan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukainen, ON TEHNYT TÄMÄN PÄÄTÖKSEN: 1 artikla Komissio hyväksyy Saksan liittotasavallan 29 päivänä kesäkuuta 1995 direktiivin 70/156/ETY 8 artiklan 2 kohdan c alakohdan mukaisesti esittämän pyynnön poikkeuksesta, joka koskee tietyntyyppisen kaasupurkauslampun asentamista moottoriajoneuvoissa käytettäviin kolmentyyppisiin ajovalaisimiin. Pyyntö hyväksytään sillä edellytyksellä, että kyseiset ajoneuvot varustetaan automaattisella valokeilan tasausjärjestelmällä, ajovalaisimien puhdistusjärjestelmällä ja kiinteän lähivalon takaavalla järjestelmällä. 2 artikla Tämä päätös on osoitettu Saksan liittotasavallalle. Tehty Brysselissä 19 päivänä joulukuuta 1995. Komission puolesta Martin BANGEMANN Komission jäsen (1) EYVL N:o L 42, 23.2.1970, s. 1 (2) EYVL N:o L 264, 23.10.1993, s. 49 (3) EYVL N:o L 262, 27.9.1976, s. 96